*Tulet löytämään täältä tästä joka viikko yhden Kiina-kuvan. Viikon Kiina-kuvissa kerron kuvaan liittyvän pienen tarinan, tai kirjoitan jostain kiinalaisesta eteeni osuneesta yksityiskohdasta tai ilmiöstä. Viikoittaiset kuvat tulet löytämään oman Kirjeet-valikosta "Kiina-kuvat" -kategorian alta.\nEnsimmäinen itse ottamani Kiina-kuva on napattu puolittain salaa Shanghain keskustan sivukujalta, jota reunustavat suojellut, kaupungin historiasta kertovat rakennukset. Huomaan pitäväni tässä kaupungissa eniten juuri niistä asioista, joita ei ole raivattu pilvenpiirtäjien tieltä.\nOli asunnonhakureissumme viimeinen päivä, meillä oli jo neuvottelut asunnosta meneillään, eikä alueella ollut enempää meitä kiinnostavia kohteita. Koska viikon työt oli tehty, päätti aivan mahtavaksi tyypiksi osoittautunut eräs asuntoasioissamme auttanut henkilö viedä meidät sightseeing-kierrokselle. Kutsutaan tätä henkilöä vaikka Katyksi. Ryystimme jäälattejamme ja ihailimme vanhoja taloja, kuuntelimme ravintolavinkkejä ja otimme vastaan mielenkiinnolla kaikki tiedonmurut tulevasta kotikaupungistamme. Olimme väsyneitä, mutta tyytyväisiä viikon lopputulokseen.\nSitten tapahtui jotain, helteen laiskistama tunnelma muuttui.\nKaty alkoi hihittää ja kaivoi kännykkänsä salamannopeasti esiin. Edessämme oleva katu oli suljettu keltaisilla teipeillä, ja joka puolella oli suuria mikrofoneja, kuvausvälineitä ja meikkaajia puuterihuiskut käsissään. Jostain syystä meidän kohdallamme keltaisia teippejä laskettiin, ja me pääsimme kävelemään puuteroitavana istuvan harmaapaitaisen miehen vierestä. Miehellä oli paksut ja kiiltävät mustat hiukset, jotka oli leikattu kuin nuorella Nick Carterilla konsanaan. Hän vilkaisi meitä hieman hymyillen, ja Katy nappasi hänestä kuvan, sitten kiihdytti salamyhkäisesti askeleitaan.\nKaty supisi, että kyseinen harmaapaita on yksi Kiinan kuuluisimpia filmitähtiä ja että Herra Filmitähden tapaaminen oli iso ja jännittävä juttu. Yritin päästä tilanteesta kärryille: Filmitähti oli kuulemma syntyisin Taiwanista ja että hänen fanisivustonsa mukaan hän olisi 184cm pitkä, mutta epäilimme sen olevan reilusti yläkanttiin. Kuulemma kaikki kiinalaiset tunnistaisivat hänet.\nKohta meidän oli käännyttävä takaisin, sillä edessämme oleva tie oli tilkitty umpeen autoilla. Tämä merkitsi sitä, että meidän olisi kuljettava uudelleen Filmitähden ohi. Katy sanoi, ettei kehtaa enää ottaa hänestä kuvaa, vaikka olisi kyllä halunnut kovasti toisenkin kuvan. Minä tarjouduin ottamaan hänelle kuvan Filmitähdestä, sillä olenhan länsimaalainen turisti ja kaiken nolouden voi laittaa tämän faktan piikkiin. Niinpä lähestyimme uudelleen kohtaa, jossa näimme filmitähden. Pidin kameraa laukaisuvalmiina. Ylpeänä oveluudestani esitin ottavani selfieitä, mutta kamerani olikin oikeasti käännetty toiseen suuntaan. Voisin ehkä harkita paparazzin hommia. Mieheni kulki perässämme päätään pudistellen.\nHarmiksemme Filmitähti oli kuitenkin jo työn touhussa kauempana kujalla, enkä saanut tilanteesta tätä kuvaa parempaa räpsäisyä. (Filmitähti ei ole tuo sinipaitainen mies, joten taidan olla sittenkin paparazzina keskinkertainen, ellen jopa huono.)\nKaty oli kuitenkin innoissaan tapahtumista ja jakoi kuvan välittömästi kavereilleen. Hänen puhelimeensa alkoi tulvia viestejä taukoamatta. "En voi uskoa, että kuljit hänen ohitseen!", viesteissä sanottiin. Häntä nauratti.\n"Pidätkö sinä hänen elokuvistaan?", minä kysyin.\n"Enpä juuri. Ne ovat kaikki samanlaisia."\nHerra filmitähti jatkoi kuvauksiaan Shanghain sivukujilla, täysin tietämättömänä siitä, että oli juuri piristänyt raukeaa iltapäiväämme. Ja että elokuviensa lisäksi hän on nyt suomalaisnaisen yhden blogikirjoituksen päähenkilö.


Ei ihan vielä: Reilut Keenit kesäksi\nReilut Keenit kesäksi\nTytöllä oli käytössä viime kesänä umpikärkiset sandaalit ja ne olivat aivan huiput potkupyöräilyssä ja muissa varpaat vaaraan saattavissa urheilulajeissa. Jokusia viikkoja sitten bongasin netistä Keen -merkkiset vaellussandaalit ja vielä, kun L-E omassa blogissaan haaveksi (ja kasvatti ne lopulta vielä kiinni blogilapsensa jalkoihin) samoista sandaaleista, päätin itsekin tilata Keenit tytölle. Voitin lisäksi fb:ssa 50 e lahjakortin Spartooseen, joten käytännössä Keenit eivät edes maksaneet mitään.\nHankaluudeksi osoittautui sandaalien koko. Keeneistä ei valmisteta ollenkaan kokoa 32, joka olisi ollut ilmeisesti tytön koko. Valitsin siis koon 33, joka on lestiltään tytölle vähän liian leveä. Varpaan ja sandaalin kärjen väliin jää kasvunvaraa noin sentti, mikä on mielestäni ihan ok. Sandaalikeleihinkin on matkaa kuitenkin vielä vähintään pari kuukautta. Tyttöä pieni väljyys ei ainakaan sovittaessa haitannut. Pakkohan tuon jalkaterän kasvunkin on jossain vaiheessa tasoittua, joten hyvällä tsäkällä nämä menevät vielä kesällä 2014?\nVähän on leveä lesti Keenissä tytön jalkaan. Koko 31 olisi ollut pituudeltaan 0.8 cm lyhyempi. Olisiko se koko ollut sopivampi vai jopa liian nafti pituudessa? Leveneekö lesti juuri kokojen siirtyessä 31:stä 33:meen?\nTilasin Spartoosta samalla kesäksi myös peruslenkkarit (Skechers), jotka osoittautuivat ihanan keveiksi. Lenkkarien valinnassa suositeltiin ottamaan kokoa pienempi koko, mitä tällähetkellä on käytössä ja valitsin koon 31. Lenkkari on lestiltään kapeampi ja sopi tytön jalkaan kuin valettu.\nTytön mielestä kesä saa tulla, kun kengätkin ovat jo (melkein) valmiina. KesäKeeneistä nyt puhumattakaan.\nTunnisteet: Keen, Kengät, Ostokset, Sheckers\nL-E 25. maaliskuuta 2013 klo 22.02\nIhania kenkiä! Noissa (tai siis ainakin omissani) on aika hyvä se kiristyssysteemi että vaikka olisikin vähän leveä niin kiristettyä saa niin ettei hölsky :D.\nJa vielähän se jalka ehtii vähän kasvaakin ennen kesää ja toki kun on tulossa lämmin kesä niin jalathan tietysti vähän turpoaa siitä kuumuudesta :D.\nNätiltä ne ainakin täältä katsottuna näyttää ja nuo lenkkarit myös.\nL-E 26. maaliskuuta 2013 klo 13.51\nParempi reilut kuin epäreilut?\nKati (Ei ihan vielä) 26. maaliskuuta 2013 klo 18.17\nTodellakin! Nämä eivät ole yhtään epäreilut! :D\nKiristettyä noita saa jonkun verran kyllä. Eiköhän ne saada jalkoihin jotenkin hirtettyä :D Ja hyvä pointti tuo jalkojen turpoaminen kesäkuumalla!\nMinttu 25. maaliskuuta 2013 klo 22.16\nKyllä nyt kesällä kelpaa käpsytellä noissa kengissä ja aurinkoinen hymykin on tullut takaisin. :)\nIhanaa pääsiäis viikkoa teille!\nKati (Ei ihan vielä) 26. maaliskuuta 2013 klo 18.14\nJuu, näissä kengissä ei asustanut mitään kiukkumonsteria :D Ja kiitos samoin, mukavaa pääsiäisviikkoa teillekin! :)\nMiima 25. maaliskuuta 2013 klo 22.24\nPistää miettimään onko Pinkillä liian pieniä kenkiä :D\nOlisko vaan niin että neitillä on aika iso jalka ikäisekseen, ja ehkä sitten kapeampi kuin muilla (vanhemmilla) saman kokoisen jalan omaavilla? Varmastikin käytännössä ja juostessa sitten näkee, että haittaako se väljyys vaikö eikö :) Kivan näköisiä kyllä molemmat popot!\nMuuten onkin pitänyt kysyä, että mikä malli (nro) sulla oli se epilaattori - voisin antaa sulle kuorintapään testattavaksi jos se käy siihen sun koneeseen! Otin siis Buzzador dealsista uutuus-epilaattorin ja mulla on ylimääräisiä harjapäitä :)\nKati (Ei ihan vielä) 26. maaliskuuta 2013 klo 17.42\nMeillä tyttö valittaa heti, jos kenkä on vähänkin nahtinpuoleinen tai päättää. Itse olen kyllä samanlainen. Tuntuu, että tytön jalka on kasvanut ihan hirveää kyytiää pari viimeistä vuotta. Pakko sen on tasoittua, vaikka toki itsellänikin on pituisekseni suurehko jalka, eikä mieskään mokkasiineissa kulje :D Käytössähän sen näkee, miten Keenit pysyvät jalassa.\nKuorintapää oliskin mielenkiintoinen tuttavuus! Mua vähän "harmitti", että voitin tuon vekottimen. Olisin ilman muuta muuten kans vastannut myöntävästi epilaattorikamppikseen. Tuo mun epi on Silk epil 7 (Legs & Body 7891 WD)\nMiima 26. maaliskuuta 2013 klo 21.33\nHarmi, ei se sitten käy, kun noi käy 79 alkuisiin Spa vekottimiin :( Pitäisi siitäkin sitä juttua rustata..\nKati (Ei ihan vielä) 26. maaliskuuta 2013 klo 21.40\nNo harmi! Se siinä kampanjassa tarjolla ollut epilaattori onkin uusinta uutta ja hienon värinenkin. Perustuntuma varmaan kuitenkin saman tyyppinen? Rustaahan juttua! Tästä tulikin mieleen, että sääret kaipaa taas epilointia :D\nzirk 25. maaliskuuta 2013 klo 22.45\nKimurantit nuo Keenien koot! Pitää laittaa korvan taakse vinkki kevyistä lenkkareista. Sellaiset on hankintalistalla isommille.\nL-E tartuttu minuunkin kauhean Keen-kuumeen, mutta se laantui järkeiltyäni, että molemmille isoille pojille on jo sandaalit ja esikoiselle löytyy jo kankaiset vansikin. Päätin hankkia pyöräilyä varten kekimmäiselle H&M tennarit ja esikoinen saa käyttää niitä Vansejaan. Lisäksi siistit lenkkarit ja noilla kolmilla kengillä isot pojat menis kesän. Kuopuksellekin on jo lenkkarit joten vielä tarttis kunnolliset sandaalit hänelle...\nVarmaan nuo Keenit on tytön jalkaan passelit kesällä! Ne kyllä vaikuttavat todella mukavilta kengiltä. Ehkä minäkin hankin sellaiset pojille -sitten kesäksi 2014...\nKati (Ei ihan vielä) 26. maaliskuuta 2013 klo 18.13\nMeillä on ollut aiemmin tytöllä Vikingin lenkkarit ja nämä ovat ainakin selkeästi niitä kevyemmät. Pohja on vähän kuin kovaa vaahtomuovia eli ei kumia. Saa nähdä, miten kestävät. No, kevyet ovat ainakin.\nNuo Keenit ovat kyllä hienoimmat sandaalit, mitä olla ja saattaa. Niiden materiaalikin joustaa jotenkin mukavasti eli saisivat olla melko naftitkin. Mitä sitä tosiaan monia sandaaleja hankkii kesäksi. Meillä on ainakin riittäneet yhdet kengät laatuaan.


Posted by Anna on Nov 16, 2021 9:56:00 AM\nVuonna 2018 voimaan tulleen Euroopan Unionin tietosuoja-asetuksen, toisin sanoen GDPR:n (General Data Protection Regulation) tarkoituksena on yhtenäistää EU-alueen organisaatioiden ja yhdistysten henkilötietojen käsittelyä ja parantaa yksityishenkilöiden tietosuojaan liittyviä oikeuksia edelleen digitalisoituvassa maailmassa. Tietosuoja-asetuksen mukaan rekisterinpitäjän ja käsittelijän tulee suojata henkilötiedot niin, että henkilötiedot ovat oikeita, luotettavia ja ajantasaisia, että henkilötiedot ovat vain oikeutettujen henkilöiden saatavilla sekä huolehtia etteivät henkilötiedot joudu ulkopuolisten haltuun.\nOrganisaatioissa tämä tarkoittaa lyhykäisyydessään sitä, että sen tulee pystyä vastaamaan tietosuoja-asetuksen asettamiin vaatimuksiin henkilötietojen käsittelyssä. Tämä asettaa organisaatiot tilanteeseen, jossa joudutaan pohtimaan GDPR:n mukana tuomia vaatimuksia organisaatiossa käytössä olevien tietojärjestelmien ja ohjelmistojen osalta. Lisäksi tulee varmistua siitä, että asetuksen vaatimukset otetaan huomioon myös liiketoiminnan muutostilanteissa.\n2. Miksi asia on ajankohtainen tai tärkeä\nGlobalisaation ja digitaalisen kehityksen myötä organisaatiot joutuvat vastaamaan yhä enenevissä määrin tietosuojaa koskevaan lainsäädännön vaatimuksiin. Henkilötietoja käsiteltäessä organisaation on noudatettava tietosuoja-asetusta, mutta tämä yksin ei riitä. Organisaation on lisäksi pystyttävä myös osoittamaan, että se tosiasiallisesti noudattaa tietosuojaa koskevaa lainsäädäntöä. Koska tietosuojauhat lisääntyvät jatkuvasti, on organisaation pysyttävä tilanteen tasalla. Toisin sanoen, organisaation tulee hallitusti ja jatkuvin toimenpitein hallita tietosuojariskejä suhteessa toiminnassa tapahtuviin muutoksiin.\nOhjelmistojen tietosuojan auditoinnilla lisätään ymmärrystä organisaation tietosuojan nykytilasta ja tarpeista korjaaville toimenpiteille. Näin organisaatio pystyy kohdentamaan resursseja tarkoituksenmukaisesti ja taloudellisesti tietosuojan varmistamiseksi. Nykypäivänä me kaikki törmäämme uutisointiin kyberturvallisuudesta, hakkereista, tietoturvallisuudesta ja tietovuodoista. Koska yksityishenkilöiden tietosuoja ja tietosuojaloukkaukset ovat nykypäivän kuuma keskustelunaihe, on tärkeää tunnistaa myös tietosuojan auditointien hyödyllisyys osana asiakas- ja sidosryhmäluottamuksen lisäämistä. Olennaista on, että henkilöstö, asiakkaat ja eri sidosryhmät voivat luottaa organisaation kykyyn suojata heitä koskevia henkilötietoja. Yhteiskunnallisesta näkökulmasta organisaatioilla on myös roolinsa kansalaisten luottamuksen ylläpitämisessä yhteiskunnassa lisääntyvää digitalisoitumista kohtaan.\nTietoturvatestauksen avulla organisaatio saa analyysin mahdollisista järjestelmissään olevista haavoittuvuuksista ja tietoturvan heikkouksista, kuten esimerkiksi puutteellisista päivityksistä, jotka altistavat hyökkäyksille. Ohjelmistojen tietosuojan auditoinnilla taas tarkoitetaan organisaation käyttämien ohjelmistojen tämänhetkistä tietosuojan lainmukaisuuden ja ajantasaisuuden selvittämistä.\nOhjelmistojen tietosuojan auditoinnilla tarkoitetaan organisaation käyttämien ohjelmistojen tämänhetkistä tietosuojan lainmukaisuuden ja ajantasaisuuden selvittämistä. Auditoinnin avulla organisaatio varmistuu riittävästä tietosuojan tasosta sekä tietosuojalain vaatiman osoitusvelvollisuuden täyttymisestä. Lisäksi tietosuoja-auditointi toimii ennaltaehkäisevänä toimena mahdollisten tietosuojaloukkausten, taloudellisten sanktioiden sekä organisaatioon kohdistuvien maineriskien torjunnassa.\n3. Ketä tämä koskee\nTietosuoja-asetusta sovelletaan tilanteissa, joissa yritys käsittelee henkilötietoja ja sijaitsee EU alueella riippumatta siitä, missä itse henkilötietojen käsittely tapahtuu. Lisäksi asetusta sovelletaan yrityksiin, jotka sijaitsevat EU-alueen ulkopuolella, mutta käsittelevät henkilötietoja, jotka liittyvät tavaroiden ja palveluiden tarjoamiseen henkilöille EU-alueella tai tapauksissa, joissa yritys seuraa yksilöiden käyttäytymistä EU-alueella. Rekisterinpitäjä ja käsittelijä ovat velvollisia arvioimaan henkilötietojen käsittelyyn liittyviä riskejä. Riskiprofiiliin vaikuttavat erilaiset tekijät kuten esimerkiksi käsiteltävän tiedon määrä, tiedon arkaluonteisuus, käyttäjien lukumäärä, käytössä olevien järjestelmien luonne sekä tietojenkäsittelyn ulkoistaminen.\nKoska nykypäivänä organisaation jokapäiväinen toiminta ja toiminnan tuloksellisuus ilman erilaisia tietojärjestelmiä ja ohjelmistoja, on käytännössä katsoen mahdotonta, hyötyvät ohjelmistojen tietosuojan auditoinnista organisaatiot riippumatta toimialasta tai toiminnan laajuudesta. Työ riittävän tietosuojatason varmistamiseksi ja muutosten pyörteissä mukana pysymiseksi voi käydä organisaatioille aika ajoin raskaaksi. Kuinka siis varmistua siitä, että tietosuojan taso riittää nyt ja jatkossa?\n4. Miten asia olisi järkevä toteuttaa (ja kenen toimesta)\nRiittävän tason varmistaminen vaatii asiantuntijuutta, jatkuvaa tarkastelua ja ajan hermolla pysymistä. Tietojärjestelmien osalta on määriteltävä, millaisia henkilötietoja organisaatio käsittelee ja minkälaisia järjestelmiä tähän käytetään, mikä on sopimusten laita ohjelmistojen toimittajien kanssa entäpä käyttäjien tunnukset ja käyttöoikeudet ja riittävät lokitiedot? Rekisterinpitäjän ja käsittelijän on ensiksikin tunnistettava ja arvioitava henkilötietojen käsittelyyn liittyvät riskit ja muodostettava tarpeelliset hallintatoimet suhteessa arvioituun riskitasoon\nIlman järjestelmällistä ja kattavaa auditointia, on oikeastaan mahdotonta käytännössä sanoa, onko organisaation tietosuoja riittävällä tasolla henkilötietojen suojaamiseksi. Tietosuojan auditoinnin tarkoituksena on tunnistaa ja mitata organisaatioon kohdistuvat ohjelmistojen tietosuojariskit kaikkien organisaation toimintojen osalta, sekä tuoda esiin mahdolliset kehitystarpeet.\nOrganisaation sisäistä tietosuojan auditointia huomattavasti tehokkaampaa on käyttää ulkopuolista auditointia. Auditoinnin tulisi perustua puolueettomuudelle, mikä voi sisäisessä auditoinnissa osoittautua toisinaan haasteelliseksi. Ulkopuolinen auditointi tarjoaa puolueettoman arvion organisaation tämänhetkisen tietosuojan tasosta. Ulkopuolinen, kouluttautunut asiantuntija tunnistaa, mittaa ja raportoi tietosuojariskit ja tuottaa asiantuntijamääritelmän tietosuojan tämänhetkisestä tasosta sekä sen parantamiseen vaadittavista toimenpiteistä.\n5. Miten Seclion voi olla avuksi\nSeclion on Suomen johtava organisaatioiden kokonaisturvallisuuden erikoistunut asiantuntijayritys. Turvallisuuden kehittämisen ytimenä toimii riskien arviointi, eikä ohjelmistojen tietosuojan kehittäminen ole poikkeus. Riskien arvioinnin avulla tunnistetaan arviointikohteeseen (ohjelmistot) liittyvät riskit, tarkastellaan niiden todennäköistä toteutumista sekä vaikuttavuutta. Riskien arvioinnin tarkoituksena on tuottaa tietoa päätöksentekoa varten niin, että turvallisuuden kehittäminen on yhtäaikaisesti ammattimaista sekä kustannustehokasta. Seclionilta saat turvallisuusalan asiantuntijoiden riippumattoman auditoinnin ohjelmistojen tietosuojasta, sekä perustelut toimenpiteistä riittävän suojan varmistamiseksi.\nKutsun sinut virtuaaliseen esittelyyn tutustumaan tarkemmin kokonaisturvallisuuden asiantuntijataloon ja tapaan miten lähestymme turvallisuutta ja kuinka ratkaisemme turvallisuuteen liittyviä ongelmia.\nMikäli haluat vielä lisää tietoa liittyen tietoturvallisuuteen tai tietosuojaan liittyen, klikkaa alla olevaa nappia.\nTopics: turvallisuuskonsultointi, GDPR, Tietoturvallisuus


Hotel Sierra de Aracena (Aracena, Espanja) | Expedia.fi\n52 € keskihinta per yö\nSuosittu kohdeMuseo del Jamón1 min kävelymatka\nSuosittu kohdeLa Gruta de las Maravillas6 min kävelymatka\nSuosittu kohdeCastillo de Aracena10 min kävelymatka\n14 neliömetriä neliömetrin kokoinen huone, josta on näköala kaupunkiin\nKylpyhuone – Yksityinen kylpyhuone, jossa on hiustenkuivaaja (pyynnöstä) ja kylpyamme\nKäytännölliset yksityiskohdat – Tallelokero ja kannettavalle tietokoneelle sopiva työtila\nEsteettömyys – Matalat tasot ja allas ja pääsy pyörätuolilla\nKäytännölliset yksityiskohdat – Tallelokero ja kannettavalle tietokoneelle sopiva työtila; lisä-/varavuoteita ja ilmaisia vauvansänkyjä saatavilla pyynnöstä\nKahden hengen huone (attic floor)\nKuvia huoneesta Kahden hengen huone (attic floor)\nLisätietojaKahden hengen huone (attic floor)\n20 neliömetriä neliömetrin kokoinen huone ylimmässä kerroksessa, josta on näköala kaupunkiin\nKahden hengen huone (Living Room)\nKuvia huoneesta Kahden hengen huone (Living Room)\nLisätietojaKahden hengen huone (Living Room)\nHotel Sierra de Aracena sijaitsee kohteessa Aracena. La Gruta de las Maravillas ja Castillo de Aracena ovat mielenkiintoisia paikallisia maamerkkejä, ja jos haluat tutustua alueen luontoon, lisää Parque Natural Sierra de Aracena y Picos de Aroche ja Gruta de las maravillas listallesi.\nMuseo del Jamón - 1 min kävelymatka\nLa Gruta de las Maravillas - 6 min kävelymatka\nGruta de las maravillas - 9 min kävelymatka\nCastillo de Aracena - 10 min kävelymatka\nIglesia Mayor Prioral (kirkko) - 10 min kävelymatka\nSevilla (SVQ-San Pablo) – 72 minuutin ajomatka\nTämän savuttoman hotellin palveluihin kuuluu concierge-palvelut, ympäri vuorokauden auki oleva vastaanotto ja kiertoajelu-/lippupalvelu. Langaton internetyhteys julkisissa tiloissa on ilmainen. Lisäksi majoitusliikkeessä on kielitaitoinen henkilökunta, tallelokero vastaanotossa ja moottoripyöräparkki. Jokaisessa 42 huoneessa on ilmainen Wi-Fi, televisiot ja tallelokerot.\nHotel Sierra de Aracena tarjoaa 42 ilmastoitua huonetta, joissa on tallelokerot. Tämä hotelli tarjoaa asiakkailleen huonehintaan sisältyvän langattoman internetyhteyden. Kylpyhuoneista löytyy kylpyamme. Siivous päivittäin ja hiustenkuivaaja on saatavilla pyynnöstä.\nLisä-/varavuoteita on saatavilla 18 EUR:n maksua vastaan per yö\nLisävuode: 18 EUR per yö\nVoinko peruuttaa varaukseni majoitusliikkeeseen Hotel Sierra de Aracena ilmaiseksi ja saada täyden hyvityksen?\nKyllä, Hotel Sierra de Aracena tarjoaa ilmaisen peruutuksen tietyissä huoneissa. Ole hyvä ja tarkista majoitusliikkeen Hotel Sierra de Aracena peruutuskäytännöt sivustollamme saadaksesi lisätietoja mahdollisista lisäehdoista ja erikoistapauksista.\nKyllä, tämä hotelli sallii lemmikit (korkeintaan 2 per huone). Lemmikki saa painaa korkeintaan 25 kg. 10 EUR:n lisämaksu veloitetaan per lemmikki, per yöpyminen.\nPysäköinti vain moottoripyörille.\nParque Natural Sierra de Aracena y Picos de Aroche ja Museo del Jamón sijaitsevat muutaman askeleen päässä tästä hotellista. La Gruta de las Maravillas ja Gruta de las maravillas ovat myös 10 minuutin kävelymatkan päässä.\nMajoitusliikkeen Hotel Sierra de Aracena arvosanat ja niiden keskiarvo


Keskustan iltajuhlat epäonnistuivat: Tanssit väliin, aamulla hartauteen\nKeskustan iltajuhlat epäonnistuivat\nTanssit väliin, aamulla hartauteen\nSunnuntai 10.6.2012 klo 11.00\nKeskustan uuden puheenjohtajan Juha Sipilän voitonjuhlat jäivät lyhyiksi lauantai-iltana.\nRavintoloitsija: Lauantain kiusallinen tilanne keskustalaisten vika\nNälkäiset keskustalaiset suuttuivat puoluejohdolle\nRuokoton rap hämmensi keskustan puolueväkeä - "Motherf**kers!"\nViralliset puoluekokousiltamat Rovaniemen Joulupukki-turistikohde Santaparkissa eivät olleet päässeet lauantaina edes varovaisten tanssien alkuun, kun Sipilä jo poistui puolueensa juhlista.\nSyyksi Sipilä kertoi sunnuntain puoluekokousjuhlan puheen kirjoittamisen - tuoreen puheenjohtajan täytyy tänään kertoa puoluekokousväelle oma näkemyksensä puolueen henkisen isän Santeri Alkion urasta ja elämästä.\nSantaparkissa kävivät illan aikana pyörähtämässä muun muassa tuoreet varapuheenjohtajat Annika Saarikko, Riikka Manner ja Juha Rehula, mutta väistynyttä ex-puheenjohtaja Mari Kiviniemeä ei Rovaniemen iltaelämässä näkynyt.\nJuha Sipilä ilmestyi hotellinsa aamiaiselle seitsemän aikaan aamulla. Kolme varttia myöhemmin uusi puheenjohtaja oli jo keskustan puoluehallituksen kokouksessa ja puoli yhdeksältä hän osallistui Minna-vaimonsa kanssa puoluekokouksen aamuhartauteen Lappi Areenassa.\n- Työntäyteinen aamu, Sipilä totesi ensimmäisestä päivästään puoluejohtajana.\nPuolueen aamuhartauteen osallistuivat myös varapuheenjohtajat Saarikko, Manner ja Rehula. Saarikko ja Manner olivat pukeutuneet puoluekokouksen perinteisiin kuuluviin kansallispukuihin.\nKeskustan iltajuhla Santaparkissa ei sujunut lainkaan sujuvasti. Joulupukin kotiluolaan tuli enemmän iltavieraita kuin puolue odotti, ja tarjoilu oli vierasmäärään nähden alimitoitettu: juomatiskeille oli pitkät jonot ja ruoka loppui kesken. Moni 30 euron illalliskortin ostanut juhlavieras jäikin kokonaan ilman ruokaa.\n- Olimme varautuneet noin 800 vieraaseen, mutta paikalle ilmestyi yli 1000 ihmistä, Laaninen kertoi sunnuntaiaamuna. Laaninen ilmoittikin aamulla puoluekokousvieraille, että jokainen halukas saa puolet illalliskortin hinnasta takaisin.


Plussaa ja miinusta: toukokuuta 2010\nAloitan tämän blogin pisteestä plus-miinus-nolla.\nOikeita termejä käyttäen tämä piste on 0+0. Valistuneimmat voivat jo siitä arvata, mihin aihepiiriin tämä blogi plussissa ja miinuksissaan viittaa.\nTarina on toki alkanut jo aiemmin. Alkuperäinen 0+0 oli itse asiassa yli neljä kuukautta sitten, aivan vuoden alussa. Sen jälkeen on ollut (järjestyksessä):\n- positiivista plussaa\n- optimistista plussaa\n- valistunutta plussaa\n- pessimististä plussaa\n- negatiivista plussaa\n- katkeraa plussaa\n- turhauttavaa plussaa\n- todella turhauttavaa plussaa\nja sitten lopulta vapauttavaa miinusta, josta kuukauden päästä olen nyt tässä, nollapisteessä.\nTästä kuukausi eteenpäin toivoisin kirjoittavani taas positiivisesta, optimistisesta ja valistuneesta plussasta. Loppulistaa en enää haluaisi kokea. Toisaalta tiedän, että asiat voivat mennä paljon huonomminkin.\nIkinä en olisi uskonut kirjoittavani blogia kyseisestä aihepiiristä. Tosin ennen tätä vuotta en myöskään häpeäkseni tiennyt siitä juuri mitään, vaikka ihan tietäväisenä ihmisenä itseäni pidänkin. Ehkä tämä aiempi tietämättömyyteni onkin pääsyy tämän blogin kirjoittamiselle.\nTieto lisää tuskaa. Ei ole miellyttävää tietää kaikkea sellaista, mikä voi mennä pieleen. Jos jotain kuitenkin sitten menee pieleen, tuska on itse asiassa pienempi, kuin jos et olisi tietänyt tällaista mahdollisuutta olevankaan. Tämä on teoriani. Siksi aion jakaa tietämykseni ja kokemukseni tähän blogiin. Toivottavasti seuraavien kuukausien aikana kokemusta kertyy myös positiivisemmista asioista.


Ääh! On se vaan niin hankala lähteä mihinkään lasten kanssa ilman autoa. Hiihtämään tekisi mieli, mutta kun latuja ei lähde ihan vierestä ja bussiin ahtautuminen kaikkine tavaroineen ei houkuttele. Omat sukset, 5-vuotiaan sukset ja 2-vuotiaan ”fjellpulken”. Eli sellainen vähän isompi pulkka pitäisi saada vietyä jonnekin ladun varteen. Näin pohdin lauantai iltana laittaessa lapsia nukkumaan.\nSunnuntai alkoi sarastamaan. Me lusikoimme aamupuuroja tavalliseen tapaan naamariin. Saimme halata ja pusutella yövuorosta tullutta äitiä/vaimoa. Peitellä hänet sänkyyn nukkumaan. Ja alkaa suunnittelemaan omaa päiväämme.\nHörpin taas kahvia tuttuun tapaan "ämpäristä" miettien, mille sitä alkaisi. Lähdettäänkö taas rakentamaan lumilinnaa, kuten eilen. Vai olisiko se vaihteeksi leikkipuisto päivä. Hiihtämään tekisi mieli niin kovasti, mutta kun se auto. Ja kun se on niin hankalaa. Ei siitä tule mitään. Ajattelin.\nKatsoin ikkunasta ulos huomatakseni auringon nousevan. Taivas näytti olevan täysin pilvetön. Olisi tulossa uskomattoman kaunis talvipäivä.\nIhan sama onko sitä autoa vai ei. Enää en mieti, miten sinne ladun varteen pääsee. «Lähdetäänkö lapset hiihtoretkelle?»\nKamat kasaan ja ei muuta kun ulos vain. Kellarista haettiin sukset sekä pulkka pihalle. Tavarat tungettiin pulkkaan, sukset kainaloon, "kuormajuhta" aisoihin. Sitten vain tossua toisen eteen. Jonkin matkaa lapset jaksoivat kävellä, kunnes halusivat pulkan kyytiin. Välistä pulkan pohja raastoi asfalttia, mutta pääsääntöisesti jalkakäytävä oli luminen ja matka sujui joutuisasti. Parin kilometrin päästä meiltä on joitakin peltoja ja metsää. Ajattelin suunnata sinne. Siellä saattaisi olla mahdollista hiihtää. Olin nähnyt siellä joidenkin hiihtävän joulukuussa, mutta silloin oli huomattavasti vähemmän lunta. Jos emme voisi hiihtää siellä, keksisimme jotain muuta kivaa. Olihan meillä repussa eväsleipiä ja kaakaota.\nLoppu onkin historiaa...\nKun jaksaa vaivaantua lähtemään. Palkinto saattaa olla aivan mahtava.\nNiin kuin se oli tällä kertaa.\nKeskiviikkona ajattelin käydä iltalenkillä samassa paikassa. Oli satanut uutta lunta hieman. Päätin siis kokeilla miten se suksi luistaa ihan kotiovelta asti. Hyvin pysty hiihtää pyörätiellä, vaikka suolainen lumi hidastikin vähän menoa. Peloille päästyä lykkiminen helpottui huomattavasti kun luisto parani suksissa. Kyllä ei tarvitsisi suolaa käyttää teiden kunnossa pitoon. Pilaavat sillä autot ja lumen.\nOlen pohtinut myös sitä, miksi auraustraktorin auraan voisi kehittää pientä latu-uraa tekevää härveliä. Pyöräteiden reunaan saisi tehtyä sillä aivan loistavan uran, mitä pitkin ihmiset voisivat hiihtää töihin.


+1,5º jo 10-30 vuoden sisällä - tekoja tarvitaan nyt! – kokoomus.fi\nKokoomus.fi / Julkaisut / Politiikka / Ympäristö / +1,5º jo 10-30 vuoden sisällä - tekoja tarvitaan nyt!\nKansainvälisen ilmastopaneeli IPCC:n viikko sitten julkistamasta arviosta on kohistu ja hyvä niin. Tärkeintä onkin varmistaa, että IPCC:n tarjoilema huuma pakottaa meidät poliitikot todella vauhdittamaan ilmastotalkoita.\nTarvitsemme tilanteen, jossa Suomen suurten puolueiden välillä vallitsee konsensus päästöverojen pitkäjänteisestä nostamisesta ja Suomen siirtämisestä pysyvästi ilmastotoimien nopeuttamista ajavaan joukkoon EU-pöydissä.\nSuosittelen kuitenkin lämpimästi myös itse raporttiin tai sen 40 sivuiseen tiivistelmään tutustumista. Siitä löytyy kiinnostavia huomioita, joista ei niin paljon ole kohistu. Tässä muutama:\n1) Tutkijaryhmä tulee korkealla luottamustasolla tulokseen, että tärkeänä pidetty 1,5 asteen rajapyykki lämpenemisessä esiteolliseen aikaan verrattuna toteutuu jo vuosiin 2030-2052 mennessä. Kyse ei olekaan lapsenlapsistamme! Esimerkiksi satojen miljoonien ihmisten ilmastopakolaisuus on aivan nurkan takana ja tulee näkymään useimpien meidän omassa elämässä!\nOlen ajanut ilmastotalkoita 25 vuotta ja ne olivat keskeisin syy minulle kiinnostua politiikasta. Silti minäkin olen aina perustellut ponnisteluita sillä, että meidän on oltava oikeudenmukaisia lapsenlapsiamme kohtaan. Ja olen turhautuneena jupissut, että ilmastotalkoita ei oteta vakavasti, koska ihminen luonnostaan aliarvostaa kaukana olevia asioita. Nyt ei tarvitse arvostaa lapsenlapsia! Ei ole varaa puolustella, että kyllä he pärjäävät, kun tekniikka suo heille vallankumouksellisesti paremman elämän muutoin. Ongelma on silmillä meidän elämämme aikana. Ja voimme merkittävästi vaikuttaa siihen, miten paha ongelma meihin osuu jo 10-30 vuoden päästä.\n2) Lämpenemisen jatkuminen kahteen asteeseen vuosisadan toisella puoliskolla näyttää vääjäämättömältä. 1,5 asteessa pysyminen edellyttäisi tutkijoiden arviossa globaalien nettopäästöjen vähentämistä 40-60 prosentilla vuoden 2010 tasosta jo vuoteen 2030 mennessä ja koko maailman painamista nettona hiilineutraaliksi vuoteen 2050 mennessä. Missään en mieluummin erehtyisi kuin tässä: ei tule tapahtumaan.\nNäillä näkymin pääsemme tuohon vähennystahtiin hädin tuskin edes Euroopassa, missä päästöt ovat olleet laskussa jo jonkin aikaa. EU:n päästöt ovat alle kymmenesosa maailman päästöistä. Aasiassa, missä päästöt kasvavat kovaa vauhtia, nettopäästöjen puolittaminen reilussa kymmenessä vuodessa tuntuu mahdottomalta. 2020-luvun aikana miljardit aasialaiset ostavat ensimmäisen autonsa ja painavat ensimmäisen kerran jääkaapin päälle. Tämän vuosisadan päästökehitys ratkaistaan nimenomaan Aasiassa. Afrikan osuus näyttää jäävän yllättävän pieneksi, muutamaan prosenttiin.\nVoidaanko ajatella, että tuleva vuosikymmen voidaan vielä saastuttaa ja sen jälkeen spurtataan oikein kunnolla ja painetaan päästöt nollaan kun lähestytään vuotta 2050? Ei voida.\nHiilidioksidi säilyy ilmakehässä tuhansia vuosia. Kumulatiiviset päästöt ratkaisevat. Vuosikymmenen myöhästyminen tekee 1,5 asteeseen jäämisen jo erittäin vaikeaksi, vaikka sen jälkeen tekisi mitä temppuja.\n3) Ilmastotalkoita kannattaa ehdottomasti kiihdyttää, vaikka 1,5 astetta ehkä meni jo. IPCC:n arvion mukaan Pariisin ilmastokokouksen yhteydessä annetut sitoumukset ovat viemässä 3 asteen lämpenemiseen. Viljelykelpoisen kuivan maan määrä riippuu meren pinnan korkeudesta. Antarktiksen ja Grönlannin sulaminen nostaisi IPCC:n mukaan meren pintaa mahdollisesti jopa metrejä. Tällä olisi suora vaikutus satojen miljoonien ihmisten kykyyn tulla toimeen. Näiden jäämannerten pysyvyyden arvioidaan järkkyvän jossain 1,5 ja 2 asteen välillä. Kolmen asteen vaihtoehdossa oltaisi todella liukkailla jäillä! Ja juuri niille liukkaille olemme nyt luisumassa Pariisin sitoumusten viitoittamalla tiellä!\n4) Kymmenien senttien merenpinnan nousu ja sään ääri-ilmiöiden yleistyminen arvioidaan erittäin todennäköiseksi jo 1,5 asteen lämpenemisen tasolla. Muutosten vaikutuspiirissä olevien ihmisten määrä kasvaa kiihtyvästi tästä eteenpäin. Mitä se sitten merkitsee? Pystyykö ihmiskunta jatkamaan kehitystä aiheutuvista ongelmista huolimatta? Olihan 1900-lukukin suunnaton menestys, vaikka siihen mahtui kaksi maailmansotaa ja järkyttävästi muuta väkivaltaa.\nParhaassa tapauksessa ihmiskunta pystyy sopeutumaan kohtuullisin ponnistuksin, huonommassa ei. Ilmaston lämpeneminen on tosiasia, mutta haitat ovat epävarmoja riskejä. Tarkoittaako tämä, ettei mitään kannata tehdä? Ilmastotalkoot kannattaa jättää väliin, jos vastustat myös kodin ja auton vakuuttamista. Talkoisiin kannattaa osallistua, jos teet päätöksen samalla tavalla kuin ostat vakuutuksia.\nTiede arvioi ilmastonmuutoksen kiihtymisen aiheuttamien tuhojen todennäköisyyden niin korkeaksi, että itse ainakin ottaisin vakuutuksen ja panostaisin riskien hillintään.\nMitä tehdä: Globaalisti tarvitaan ydinvoimaa ja keinotekoista hiilen ilmasta sitomista\nTehdessään oletuksia eri päästöpoluista, IPCC arvioi kuitenkin myös teknologisten ratkaisujen skenaarioita, joihin liittyen muutama huomio.\nKaikissa 1,5 asteeseen jäävissä poluissa tarvitaan hiilidioksidia ilmakehästä takaisin keräävä tekniikka, jolla kerätään kokoluokaltaan kaikkia vuodesta 2018 eteenpäin ilmaan päästettäviä päästöjä vastaava määrä! Siinä haaste teekkareille! Kaikissa 1,5 asteen skenaarioissa vaaditaan ydinvoimalla tuotetun energian määrän moninkertaistuvan vuoteen 2050 mennessä ja kasvavan selvästi enemmän kuin uusiutuvan energian. Siinä mietittävää ydinvoiman vastustajille! Tuuli- ja aurinkovoima ovat tärkeitä ja yleistyvät onneksi joka tapauksessa nopeasti.\nMeillä haaste ei ole sähkö vaan lämpö, autot ja ruoka\nNuo ovat globaaleja päätelmiä siitä, mitkä teot ratkaisevat. Niissä painottuu siis Aasian tilanne. Keskeinen ero on, että meillä pohjoismaissa ongelma ei ole sähkö, josta 90 prosenttia syntyy jo hiilidioksidivapaasti. Meillä haaste on lämmitys, liikenne ja syöminen. Vastaavasti meillä talkoita ei ratkaise se, nouseeko Fennovoiman ydinvoimala Hanhikiveen tai kaksin- vai kolminkertaistuuko Suomen tuulivoimakapasiteetti. Suurempi ilmastokysymys meillä on se, pystytäänkö polttamalla tuotetun lämmön osuus puolittamaan Helsingin seudulla tai siirtyvätkö suomalaiset sähköautoihin jo ensi vuosikymmenellä vai vasta 2030-luvulla.\nKaupungeissa tarvitsemme lämmön kiertotalouden. Lämpöpumpputekniikan kehitys on viime vuosina avannut huikean mahdollisuuden hukkalämpöjen pienentämisessä murto-osaan. Polttamalla tuotetun lämmön osuus pitää pakottaa alas. Markkinat keksivät kyllä tehokkaimmat korvaavat ratkaisut. Pian eduskuntaan annettava hallituksen lakiesitys kivihiilen kieltämisestä on potku tuohon suuntaan. Tulevina vuosina on tärkeä lopettaa turpeen erivapaudet ja nostaa lämmityspolttoaineiden veron hiilimaksua määrätietoisesti.\nLiikenteessä sähköistyminen on ratkaisu. Sähkömoottori on niin paljon polttomoottoria tehokkaampi, että hiilellä tuotetulla sähkölläkin ajaminen on parempi vaihtoehto kuin bensiinillä tankkaaminen. Hiilivapaa sähköjärjestelmä on myös helpoin osa talkoita ja pohjoismaissa se jo lähes tehty. Liikenteen verotuksessa pitää yksinkertaisesti asettaa vaatimukseksi, että viimeistään 10 vuoden päästä muun kuin polttomoottoriauton ostaminen on aina kuluttajalle edullisempi vaihtoehto. Auto-, ajoneuvo- ja polttoaineveroja pitää säätää niin rajusti, että tämä toteutuu.\nRuoan osalta siitä ei pääse mihinkään, että lihan osuutta pitää vähentää.\nMinulla ei ole oikeutta eikä intoa saarnata. Syön myös lihaa. Mutta olen kyllä alkanut suosia kasvisruokia kiihtyvästi ja alkanut tottua siihen. Ilmaston kannalta määrät ratkaisevat.\nPitäisikö valtion tehdä jotain ruokavaliolle? Aihe on aika lailla tabu. Mutta voi toki kysyä, miksi pidämme luonnollisena päästöjen mukaan verottamista liikenteessä, lämmössä ja sähkössä, mutta emme ruoassa? Olisiko arvioituun hiilijalanjälkeen perustuva ruokavero kuolinisku suomalaiselle eläintaloudelle? Ei välttämättä. Uskon, että suomalainen liha, maito ja muna pärjäisi kuljetusten ja kasvatustapojen avulla hiililaskennassa varsin hyvin brasilialaiseen verrattuna. Samasta syystähän hiiliperusteinen lämmityspolttoaineiden vero suosii kotimaista biomassaa tuontihiileen nähden tai fossiilisen bensiinin vero suosii kotimaista biokaasua.\nMetsänielut mietittävä tarkkaan\nSuomessa IPCC:n raportti tuotti ennennäkemättömän voimakasta keskustelua erityisesti metsänieluista. Hyvä niin. Huikeaa ja innostavaa, että aletaan laajemmin ajatella sitä, että metsäisissä maissa puuhun sidonta on keskeinen osa hiilitasetta. Tähän verrattuna IPCC:n raportti tarkastelee nieluihin liittyviä vaihtoehtoisia skenaarioita yllättävän vähän.\nVaikeita kysymyksiä, joihin pitää etsiä vastauksia Suomessa lähikuukausina. Puhtaiden ratkaisuiden ja biotalouden ministeriryhmässä sovimme pari viikkoa selvityksestä, jossa arvioidaan tarpeellisen nielupolitiikan polku siten, että nettopäästömme laskevat 85-90 prosenttia vuoteen 2050 mennessä.\nPalaan omalta osalta nieluihin ja muiden Suomessa ja Euroopassa tarvittaviin poliittisiin päätöksiin lähikuukausina. Kokoomuksessa hyväksyimme eduskuntaryhmän perusteellisen käsittelyn tuloksena lähtökohdat ilmastolinjauksillemme elokuussa. Niitä jalostetaan parhaillaan ja täydennetty versio käsitellään puoluehallituksessa joulukuussa. Tervetuloa siihen työhön jos kiinnostaa!\np.s. Ja jos vielä epäilee itse ilmastonmuutosta, niin lämpeneminen alkaa kyllä olla ”taivaan tosi”. Tutkijapaneeli päätyy erittäin korkealla luottamustasolla tulokseen, että vuosien 2006-2015 lämpötila oli lähes asteen lämpimämpi kuin vuosina 1850-1900 eikä tuo ollut vain hetkellinen poikkeama.\nKirjoitus on julkaistu alun perin Uuden Suomen Puheenvuoro-palstalla.


Engelbergin mäkiharjoitukset ja -karsinta peruttiin kovan tuulen vuoksi - Urheilu | HS.fi\nEngelbergin mäkiharjoitukset ja -karsinta peruttiin kovan tuulen vuoksi\nMäkihypyn maailmancupin osakilpailun harjoitukset ja karsinnat jouduttiin perumaan perjantaina Sveitsen Engelbergissä huonon sään vuoksi. Engelbergissä tuulee niin kovaa, ettei hyppääminen ole mahdollista.\nJulkaistu: 16.12.2011 15:45\nMäkihypyn maailmancupin osakilpailun harjoitukset ja karsinnat jouduttiin perumaan perjantaina Sveitsen Engelbergissä huonon sään vuoksi. Engelbergissä tuulee niin kovaa, ettei hyppääminen ole mahdollista. Uudesta aikataulusta päätetään joukkueiden kapteenien kokoontumisessa perjantai-iltana.


Muokataan sivua Kytkin (voimansiirto) – AutoWiki\nMuokataan sivua Kytkin (voimansiirto)\n[[Kuva:Clutchdisc.jpg|thumb|250px|kytkinlevy]] '''Kytkin''' on osa auton [[voimansiirto]]laitteistoa. Se sijaitsee moottorin ja [[vaihdelaatikko|vaihdelaatikon]] välissä. == Kytkimen osat == Kytkin koostuu [[kytkinlevy]]stä, [[paineasetelma]]sta, [[painelaakeri]]sta ja sitä liikuttavasta haarukasta. == Kytkimen tehtävä == Yksinkertaisesti sanottuna kytkimen tehtävänä on kytkeä ja irroittaa moottorin yhteys vetäviin pyöriin. Tarkemmin sanottuna asia voidaan sanoa seuraavasti: # Kiinni ollessaan (kytkeytyneenä) se siirtää moottorin tuottaman voiman [[kampiakseli|kampiakselilta]] vaihdelaatikkoon ja sieltä eteenpäin renkaille. # Auki (irti) ollessaan se irroittaa kampiakselin pyörivän liikkeen vaihdelaatikosta, sallien autolla pysähtymisen tai vaihteen vaihdon. == Toimintaperiaate == Kytkintä ohjataan kytkinpolkimella. Lähtötilanteessa, kun poljin on vapaana yläasennossaan, on kytkinlevy puristunut [[vauhtipyörä]]n ja paineasetelman väliin. Tällöin [[kampiakseli]]n kautta moottorilta tuleva pyörivä liike välittyy vaihteistoon. Kun poljin painetaan alas, vapautuu kytkinlevy puristuksesta ja moottorista tuleva voima ei välity eteenpäin. Yleisin tapa kytkimen rakenteellisessa toteuttamisessa on työntävä, etenkin henkilöautoissa. Sen toiminta on kuvattu tässä animaatiossa. [https://www.youtube.com/watch?v=pqF-aBtTBnY How a clutch works! (Animation), Thomas Schwenke, 24.9.2013] Kytkin voi olla myös vetävä. Tällainen rakenne kestää suurempaa kuormitusta ja on siksi yleisempi kevyissä- ja raskaissa hyötyajoneuvoissa. Sen toiminta on kuvattu tässä animaatiossa [https://www.youtube.com/watch?v=-9dexAaDNDQ How a Pull Type Clutch works. (3D Animation), Simon Raisbeck, 26.4.2016] == Katso myös == * [[Vapaakytkin]] * [[Nestekytkin]] [[Luokka:Voimansiirto]]\nNoudettu kohteesta "https://www.autowiki.fi/index.php/Kytkin_(voimansiirto)"